Source: http://www.bihon.ro/csm-digi-oradea-s-a-calificat-in-finala-superligii/1640757
Timestamp: 2018-06-19 00:56:59+00:00

Document:
CSM Digi Oradea s-a calificat în finala Superligii - BIHON
CSM Digi Oradea s-a calificat în finala Superligii
la	5. mai 2016 01:47
CSM a trecut de Dinamo	- © FOTO: Mihai Neacșu
Echipa noastră a zdrobit Dinamo în meciul trei şi va întâlni Steaua în ultimul act.
Multipla campioană CSM Digi nu a întâmpinat nicio dificultate în meciul trei al semifinalei cu Dinamo, disputat miercuri seară în Bazinul „Dinamo – Tolea Grinţescu” din Capitală, impunându-se la un scor categoric, 12-3 (2-0, 4-0, 2-1, 4-2). Partida a fost practic fără istoric, echipa orădeană făcând o adevărată demonstraţie de forţă în faţa unei formaţii debusolate. CSM Digi a condus cu 6-0 la pauză, iar gazdele au marcat primul lor gol abia în sfertul trei. Scorul final scuteşte de prea multe comentarii, superioritatea echipei noastre fiind evidentă. Golurile întâlnirii au fost marcate de M. Gheorghe 4, Cupic 4, Markovic 3, Popoviciu 1, respectiv Dragomirescu 2, Vrânceanu 1.
CSM Digi învinge astfel Dinamo cu scorul general de 3-0 în semifinale şi se califică în finală, în care va întâlni marea rivală la titlul ediţiei, Steaua. Echipa orădeană va lupta astfel pentru al zecelea titlu consecutiv de campioană a României. Finala se va desfăşura în acelaşi sistem, „trei victorii din cinci meciuri”. Primele două partide vor avea loc la Bucureşti, următoarele două la Oradea, iar a cincea, dacă va fi necesară, se va disputa în Capitală.
Taguri: csm digi oradea, Dinamo Bucureşti, finala, polo
Susținuți la București de Bolojan și de o inimoasă galerie
Final fericit după un sezon foarte zbuciumat
CSM CSU Oradea este campioana României la baschet masculin

References: CSM 

CSM 
 CSM 
 CSM 

CSM 
 csm 

CSM